Държавен вестник, бр. 63, 2013 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  63
§ 10. В чл. 50 се правят следните изменения 
и допълнения:
1. В ал. 3 думите „когато насаждението е 
на възраст повече от 40 години или когато в 
насаждението е предвидена възобновителна 
сеч“ се заличават.
2. В ал. 5 се създава т. 4:
„4. се извършва сеч без материален добив, 
главосечна сеч, както и сеч в насаждения по 
чл. 88, ал. 5 от Закона за горите.“
3. В ал. 12 думата „високостъблени“ се 
заличава.
§ 11. Създават се чл. 51а и 51б: 
„Чл. 51а. (1) Решение за отсичане на 
единични немаркирани дървета в обекти за 
добив на дървесина с цел предотвратяване 
на опасност за живота и здравето на хората 
се взема от лицето, на което е издадено по­
зволителното за сеч.
(2) Лицето по ал. 1 маркира с контролна 
горска марка челата на пъновете на отсе­
чените немаркирани дървета, като използва 
жълт цвят, и съставя констативен протокол 
, който се прилага към досието по чл. 64, 
ал. 1. В констативния протокол се вписват 
броят на дърветата и техният обем.
(3) Отсечените немаркирани дървета по 
ал. 1 се оставят в насажденията като био­
топна дървесина.
Чл. 51б. (1) При необходимост от отсичане 
на немаркирани дървета с цел потушаване 
на пожари, при възникване на природни 
бедствия и аварии, както и с цел премахване 
на дървета, създаващи опасност за функци­
ониране на инфраструктурни обекти или за 
предотвратяване на опасности, застрашаващи 
живота и здравето на хората, решението за 
отсичането им се взема от: 
1. служители на държавните предприятия 
по чл. 163 от Закона за горите, на държавните 
горски стопанства, държавните ловни сто­
панства, учебно-опитните горски стопанства 
и на общинските горски структури;
2. собственика на горската територия или 
лицето, упълномощено да я управлява;
3. служители на Изпълнителната агенция 
по горите и на нейните структури;
4. служители на Министерството на въ­
трешните работи (МВР);
5. областния управител или кмета на 
съответната община или упълномощени от 
тях лица;
6. лицето, стопанисващо инфраструктур­
ния обект.
(2) Лицето, взело решение за отсичането 
на дърветата по ал. 1, съставя констативен 
протокол, в който описва причините, мястото, 
датата, засегнатата площ, броя на отсечени­
те дървета и/или приблизителния им обем, 
като уведомява собственика на горската те­
ритория и съответната регионална дирекция 
по горите, на които представя и копие от 
констативния протокол. Когато решението 
е взето от служители на МВР, констатив­
ният протокол се съставя от служители на 
съответната регионална дирекция по горите.
(3) При необходимост от отсичането на 
дървета за недопускане на пожари, природни 
бедствия и аварии, както и с цел превантивно 
премахване на дървета, създаващи опасност 
за функциониране на инфраструктурни обек­
ти или застрашаващи живота и здравето на 
хората, решенията по ал. 1 се вземат след 
съгласуване с директора на съответната 
регионална дирекция по горите или упъл­
номощено от него лице. 
(4) Лицето, което издава превозните билети 
за транспортиране на дървесината, добита от 
дърветата по ал. 1 и 3, маркира челата на 
пъновете на отсечените немаркирани дървета 
с контролната горска марка, като използва 
жълт цвят.“
§ 12. Член 52 се изменя така:
„Чл. 52. (1) Сечите се провеждат въз основа 
на писмено позволително, издадено от лицата 
по чл. 108, ал. 1 от Закона за горите, когато:
1. насаждението е предвидено за сеч в 
горскостопански план, програма или планове 
за ловностопански дейности и за дейности 
по опазване от пожари;
2. насаждението е маркирано за предвиде­
ната сеч и са спазени изискванията на чл. 50; 
3. има одобрен карнет-опис и одобрен 
технологичен план за добив на дървесина;
4. за гори – общинска собственост, както 
и за гори, предоставени за управление на 
общините, е необходимо да бъдат спазени 
разпоредбите на чл. 181 от Закона за горите.
(2) В случаите по чл. 1, ал. 3, чл. 45, ал. 7 
и 8, чл. 46, чл. 50, ал. 5, т. 2 и 3 и чл. 51б, 
както и за провеждане на сечи във връзка 
с изграждане на обекти по чл. 153, ал. 1 от 
Закона за горите за издаване на позволително 
за сеч не се изисква горскостопански план или 
програма. При предписание за провеждане на 
санитарни сечи не се изисква горскостопан­
ски план или програма, като позволителното 
за сеч се издава въз основа на одобрено от 
съответната регионална дирекция по горите 
план-извлечение по образец, утвърден от из­
пълнителния директор на Изпълнителната 
агенция по горите. 
(3) При провеждане на санитарно прочист­
ване позволителното за сеч се издава, когато 
определените за сеч дървета са маркирани и 
е изготвен инвентаризационен опис по обра­
зец, утвърден от изпълнителния директор на 
Изпълнителната агенция по горите.
(4) Инвентаризационният опис се изготвя 
от лица, вписани в публичния регистър по 
чл. 235 от Закона за горите за дейността 
„маркиране на насаждения, предвидени за 
сеч“, и се утвърждава от: 
1. директора на съответното държавно 
горски стопанство, държавно ловно стопан­
ство, учебно-опитно горско стопанство – за